Фолкер Браун
Изкуството

Превод от немски: Венцеслав Константинов, —

chitanka.info

Танцува то над гробовете, с грация

С необузданата си памет.

НЕ МОЖЕМ НИЩО ДА ЗАПАЗИМ. То

Извиква мъртвите, забравените

С техните ножо̀ве и претенции. Угаснала

Любов, студена ярост, пропилени времена. Какво

Е мисълта, че сме обречени на смърт пред

ВЕЛИКОТО НАПРАЗНО. То, изкуството, се осмелява

Да го мисли от подмолите, където всичко диша.

Как, възможно ли е? Условията да затанцуват.

2004

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.